
Kako na legitiman način doći do braka? Želim oženiti vjernicu, jer nam je Resulullah, ﷺ, to preporučio rekavši u hadisu da djevojku udaju četiri stvari: ljepota, porijeklo, ***[imetak](https://pitajucene.com/search/imetak/questions/ "Pretraži pitanja o imetku")*** i ***[vjera](https://pitajucene.com/search/vjera/questions/ "Pretraži pitanja o vjeri")***. Allah vas nagradio!


* 
* 
* 
* 
* 
* 
* 

 
Kako doći do braka na ispravan način?

Smatram da nema potrebe opširnije govoriti o vrijednosti braka i obavezi biranja adekvatnog životnog saputnika. Navedeni ***[hadis](https://pitajucene.com/search/Hadis/questions/ "Pretraži pitanja o hadisima")*** jasno ukazuje na to. Najbolje je da mladić koji želi oženiti vjernicu to razglasi među ljudima, a oni to obično prenesu svojim hanumama, a one svakako poznaju djevojke koje su na udaju. Vjerska je obaveza svih koji mogu pomoći da pomognu, i nije dopušteno da se na račun onoga koji traži bračnog druga zbijaju šale i sl. Kada čuje za djevojku koja je spremna za udaju, stupit će u kontakt s njenim starateljem, i doći na  vrata (ne ispod prozora); s njom neće ništa razgovarati prije nego što obavi razgovor sa starateljem. Zabranjeno mu izlaženje s njom, osamljivanje i sl., sve dok se ne sklopi bračna veza. Stvari koje ga interesiraju pitat će u prisustvu njenog mahrema. Dopušteno mu je da vidi lice i šake djevojke, jer po crtama lica može odrediti njenu ljepotu, a na osnovu šaka (prstiju) debljinu, odnosno mršavost. Sve ostalo: kosa, vrat, podlaktice itd., zabranjeno je vidjeti sve dok se ne sklopi ***[brak](https://pitajucene.com/search/Brak/questions/ "Pretraži pitanja o braku")***.


Cijenjeni brate, savjetujem ti da ne budeš od onih koji svoje životne saputnike traže po internetu. Djevojka koja se ponudi na internetu ne zaslužuje da joj se povjeri najmanji emanet, kako joj onda povjeriti odgajanje djece i generaciju muslimana. Čovjeka koji se oženi s interneta pitam hoće li biti miran kada ostavi svoju ženu samu na internetu? Neka razumom obdareni sebi odgovore! Dragi brate, budi iskren prema Allahu, dželle šanuhu, i čuvaj se šejtanskih stopa, on je čovjeku otvoreni neprijatelj. Molim Allaha, dželle šanuhu, da ti podari svako dobro na ovome i budućem svijetu!


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


